text: Kom og fá tína leiðslurollu at kennast nógv lættari – óansæð hvat fyri leiðarastarv tú hevur!
text: #000003
text: Og uttan at tað kostar ein trolara!
text: #000004
text: Ein útbúgving fyri stjórar, millumleiðarar, deildarleiðarar, projektleiðarar, starvsfólkaleiðarar og onnur leiðsluáhugaði.
text: #000005
text: Hevur tú eina góða fakliga útbúgving? Men saknar tú nýtilig og praktisk leiðsluamboð?
text: #000006
text: Hevur tú verið leiðari í nøkur ár?Ella ert tú kanska júst blivin leiðari?Hevur tú eina góða fakliga útbúgving, men følir tú, at tær væntar nøkur amboð, fyri at blíva ein ordiliga góður leiðari eisini?Veitst tú intuitivt (nøkunlunda í hvørtfall) hvørjar avgerðir tú skalt taka og nær?Men ert tú kanska eitt sindur ósikkur uppá, um tað nú er tann rætta leiðin? Ella rætta løtan?Tí tú hevur ikki teori’ina uppá pláss?Manglar tú sparring frá øðrum leiðarum?Saknar tú nýtilig og praktisk leiðsluamboð, so tú ert meiri yvirbevíst/ur í, at tú tekur rættar og væl undirbygdar avgerðir?
text: #000007
text: So ert tú komin á rætta stað!
text: #000008
text: Á okkara MiniMBA, lærir tú at taka væl undirbygdar avgerðir. Fyrr hevði tú kanska eina kenslu av, at tað var meiri tín egna lummafilosofi, sum var grundarlag undir tínum avgerðum. Men nú fert tú at blíva nógv tryggari við tínar egnu avgerðir.
text: #000009
text: Steen Hildebrandt, professari, er helst størsta navnið í Danmark innan leiðslu. Tí er tað ikki av tilvild, at Aros hevur biðið hann lagt grundina fyri Aros Mini MBA. Hann veit, hvat krevst av einum MBA. Hann hevur tryggjað, at siðbundnu MBA-prinsippini eru løgd inn í okkara Mini MBA, og hevur valt út nakrar av bestu undirvísarum í Danmark. Tí eru vit errin av at siga, at vit hava gjørt samstarv við Aros, um at bjóða hesa Mini MBA út í Føroyum, ein Mini MBA, ið hevur eitt fakligt støði, sum hevur uppiborið MBA-heitið.
text: #000011
text: Steen Hildebrandt og Aros hava saman skipað eina ambitiøsa læringsgongd, sum gevur tær fakliga og praktiska vitan um leiðslu, og sum tryggjar tína persónligu menning sum leiðari.
text: #000012
text: Leiðsluútbúgvingin gevur tær eina innleiðslu í klassisku MBA-greinirnar, og samstundis fært tú nýggjastu vitanina innan leiðslu. Harafturat gerst tú limur í Aros Management Club, har limaskapurin gevur ókeypis atgongd til eksklusivu fyrilestrarnar, masterclasses og netverkstiltøk. Útbúgvingin gevur ikki ECTS.
text: #000013
text: Steen sigur í einari samrøðu, at hann hevur leingi haft ta fatan, at tað manglar eitt slag av meiri ”fólksligari” versión av einari MBA. Ein versión, sum ber til at taka hjá flestu leiðarum, tá hugsað verður um økonomi og tíð. Ein opin og meiri gjøgnumskygd útbúgving. Sum hendan, sum hann hevur ment saman við Aros Business Academy, og sum vit hjá Synergi eru glað fyri, at bjóða út í Føroyum.
text: #000015
text: 9 góðar orsøkir at taka eina Mini MBA!
text: #000017
text: Tú fært yvirblikk yvir hvønn veg tú skalt fara sum leiðari, hvussu tekur tú góðar avgerðir fyri arbeiðsplássið, starvsfólkini og teg sjálvan, so tit saman kunnu menna eitt gott og mennandi arbeiðspláss.Tú fært eitt breitt netverk, sum tú kanst sparra við á framtíðar leiðsluleið tíni.Tú fært stundir til, at fara upp í tyrluperspektiv.Tú fært ein amboðskassa til at hyggja frameftir og verður meira tilvitað/ur um tínar styrkir og veikleikar.Tær torføru samrøðurnar verða slett ikki so torførar longur. Tú lærir hvussu tú skalt gera, so tær verða ein meiri náttúrligur partur av tínum samskiftið við starvsfólkini.Tú fært eina sera ambitiøsa Mini MBA, sum er ment í samstarvi við fremsta leiðsluserfrøðinginum í Danmark, Steen Hildebrandt professara.Pensum á leiðsluútbúgvingini er einans bókmentir frá virdum rithøvundum og granskarum! Harafturat er tilfarið í høvuðsheitum á donskum og er vert 2.500 kr.Leiðsluútbúgvingin gevur tær eina innleiðslu í klassisku MBA-greinirnar, harafturat fært tú vitan um framtíðar leiðslu.Tú gerst limur í eksklusiva Aros Management Club.
text: #000018
text: “Eg kann viðmæla MiniMBA’ina til øll við leiðsluábyrgd, tí tað gevur høvi at venda og umhugsa ymisk viðurskifti ein ikki gáðar um í dagligdegnum. Her eru nógvar aha’upplivingar at heinta.”
text: #000019
text: “Eg havi praktiskar leiðsluroyndir, men fekk meira teoretiska erfaring og persónlig amboð, til at menna meg víðari sum leiðara.”
text: #000020
text: “Eg havi fingið massar av vitan og amboð til at loysa ymiskar leiðsluuppgávur. Tað hevur verið fantastiskt.”
text: #000021
text: “Samanhangurin frá strategi niður til persónliga leiðsluskapin, hvussu alt hongur óloysiligt saman. Ikki tí at eg ikki visti hetta, men at fáa týðiliggjørt tað, er sera gott.”
text: #000022
text: “Eg havi fingið fleiri amboð á einum leiðslustøðið, sum avgjørt kunnu virka fyri einum betri úrsliti í fyritøkuni eg arbeiði í. Tað hevur verið gevandi bæði fakliga og persónliga. Og eg kann nýta amboðini beinleiðis í mínum dagilga arbeiði.”
text: #000023
text: “Lærdi hvussu týdningarmikið tað er, at verða sterk í relatiónini .... og um grundvirðini og kulturin á einum arbeiðsplássið.”
text: #000024
text: “Tað var ordiliga gott, at tað var praktiskt og at tað var okkara dagligdagur og okkara royndir, sum vóru brúktar í undirvísingini. Virkuliga dugnaligir, royndir og inspirerandi undirvísarar.”
text: #000025
text: “Sera spennandi við virkuliga kompetentum undirvísarum. Fekk eitt gott netverk, hóast vit høvdu sera ymiska bakgrund, vitan og fokusøkir í okkara dagliga lívið.”
text: #000027
text: “Takk fyri eina fantastiska tilgongd. Eg havi veruliga ment meg. Super professionel útbúgving. Dugnaligir undirvísarar við royndum frá veruliga lívinum. Tit hava eitt super produ kt!”
text: #000029
text: NB! Eru tit fleiri frá sama arbeiðsplássið, bjóða vit ein avsláttur á kr. 1.500 + mvg. pr. luttakara!
text: #000031
text: “Eg kann viðmælað skeiðið til leiðarar ella komandi leiðarar, sum ynskja at menna seg persónliga, og annars fáa ein amboðskassa til at hyggja frameftir og verða meira tilvitað um eins styrkir og veikleikar.”
text: #000032
text: Undirvísing, venjingar, lestrarbólkar, pensum og próvtøka
text: #000034
text: Aros Mini MBA er sett saman av 6 modulum við 6 undirvísingardøgum í 6 mánaðir (altso eitt modul og ein undirvísingardag um mánaðin í 6 mánaðir).
text: #000035
text: Til hvønn undirvísingardagin skalt tú lesa eitt pensum upp á umleið 200-300 síður. Og aftaná hvønn undirvísingardagin fært tú nakrar einstaklingsvenjingar og skal hittast við lestrarbólkinum hjá tær (tað er tó ikki krav, at tú luttekur í venjingum og lestrarbólki).
text: #000036
text: Eftirútbúgvingin endar við einari lítlari próvtøku.
text: #000037
text: Strategisk leiðsla. Visiónir og strategiskar prosessir í einum broytiligum heimi. Leiðsla og burðardygd í nútímans fyritøkuni
text: #000038
text: Strategi snýr seg m.a. um at vera framtíðarhugaður. Leiðsla snýr seg m.a. um at binda saman nútíð og framtíð. Hon snýr seg um at skilja missiónina og visiónina hjá fyritøkuni og um at menna tær strategiir og ætlanir, sum skulu bera fyritøkuna inn í framtíðina.
text: #000040
text: Tí leggja vit í fyrsta modulinum í mini MBA’ini dent á grundleggjandi vandamál viðvíkjandi strategi – vit viðgera viðurskifti og ávirkanir bæði heima og í altjóða høpi. Heimurin rundan um fyritøkurnar er í støðugari broyting, og hetta hongur saman við, hvør strategisk støða og leiðsla, ið myndar fyritøkuna. Hvat er strategiska støðan og dagsskráin hjá fyritøkuni, og hvussu verða strategiskar greiningar gjørdar, og hvussu vera strategiskar avgerðir tiknar og tiltøk sett í verk í fyritøkuni? Samleikin og missiónin hjá fyritøkuni eru grundleggjandi útgangsstøði fyri hetta arbeiðið.
text: #000042
text: Tema, sum vit fara at viðgera á degnum (og í lesingini):
text: #000043
text: Missión, visión og strategiStrategisk ráðlegging og leiðslaStrategi og virkisfyriskipanUmheimurin og tey, sum hava áhuga í fyritøkuniBurðardygdStrategi og virkismenningStrategiverkseting
text: #000044
text: Steen Hildebrandt verður við online. Hann hevur tað fyrsta uppleggið og tað ber til at seta spurningar og kjakast live við hann. Fyrsta dagin møta vit kl. 08.00.
text: #000045
text: Frá strategi og megatrends til gerandisdag: Hvussu kanst tú sum leiðari byggja eitt undirstøði fyri menning av tínari fyritøku?
text: #000046
text: Hetta er orsøkin til, at annað modulið í Mini MBA’ini leggur dent á virkisfyrimyndir, og hvussu tú sum leiðari kanst arbeiða við teimum. Og endamálið við modulinum er – púra einfalt – at búgva teg til hetta arbeiðið!
text: #000049
text: Tí byrja vit við at zooma út á megarákini, sum komandi nógvu árini fara at ávirka tín veruleika og tíni evni at røkka strategisku málunum, sum fyritøkan hevur sett sær. Tað eru fleiri ítøkilig viðurskifti, sum antin fara at fáa ella longu hava ávirkan á fyritøkuna hjá tær. Tá vit kanna hesi viðurskiftini nærri, verður tú betur før/ur fyri at stinga eina kós út í kortið saman við og fyri starvsfelagarnar.
text: #000050
text: Vit vísa tær amboð, sum geva tær førleika til neyvt at eftirkanna staklutirnar í fyritøku tínari og samanhangirnar teirra millum. Sum leiðari fert tú at kunna nýta amboðini at kjakast um avbjóðingar við leiðslufelagar tínar og gera eitt undirstøði fyri samstarv og samskifti, sum kann gera allari fyritøkuni greitt, hvagar leiðin gongur.
text: #000051
text: Starvsfólkaleiðsla. Menniskjað í nútímans einskildu og almennu fyritøkuni. Fyritøkumenning, toymisleiðsla, sjálvsleiðsla, coaching
text: #000054
text: Starvsfólkaleiðsla og Human Resource Management snúgva seg m.a. um leiðslu av menniskjum og menning av fyritøkum. Menniskju eru í miðdeplinum í øllum fyritøkum. Menniskju, førleikar, mentan saman við tøkni, infrakervi o.ø. eru grundarlagið fyri øll sløg av úrslitum, ið verða rokkin í nútímans fyritøkuni.
text: #000055
text: Ein fyritøka er sett saman av menniskjum. Í einihvørjari fyritøku eru fleiri hugtøk og spurningar, sum snúgva seg um menniskju, bæði einstaklingin, bólkar og alla fyritøkuna. Her eru HRM, leiðsla, fylgi, samstarv og samrøða øll týdningarmikil.
text: #000056
text: Menniskjað og menniskjalig sambond eru í miðdeplinum. HRM-hugtakið og praktiska arbeiðið við mátingum í HRM verða viðgjørd. Menniskja-, fyritøku- og samfelagsáskoðan eru týdningarmikil tema. Bólkatilgongdir, ósemjur, sambond o.a. eru fyribrigdi, sum eyðkenna lívið í einihvørjari fyritøku. Hvussu skulu vit arbeiða leiðsluliga og menningarliga við menniskjum og bólkum av menniskjum? Hvussu arbeiða vit við fundum, samráðingum, ósemjum, samrøðum, leiðslumenning v.m.?
text: #000057
text: At leiða onnurLeiðaraleiklutirLeiðsla í ymiskum sløgum av fyritøkumLeiðsla tá gongur við og tá gongur ímótiVirðisgrundað leiðslaPerformancegrundað leiðslaMargfeldisleiðslaStarvsfólkamenningAt leiða seg sjálvan
text: #000058
text: Broytingar. Leiðsla av broytingum og tilvitað arbeiði við resiliens.
text: #000059
text: Broyting er ein grundleggjandi fortreyt í nútímans fyritøkum. Fyri fáum árum síðani tosaðu vit at kalla einans um tær broytingarnar, sum fyritøkan sjálv ætlaði at gera. Í dag er neyðugt eisini at fylgja við í teimum broytingunum, sum koma uttanífrá – ofta óvæntaðar og órógvandi. Tí seta vit í hesum modulinum sjóneykuna á øll sløg av broytingum, og vit leggja dent á at skilja, hvussu menniskju bera seg at í mun til broytingar.
text: #000060
text: Strategi og broyting hanga saman. Broyting er heldur ein støða enn eitt undantak. Allar fyritøkur (og leiðarar teirra) eiga at duga at skilja og handfara broytingar; bæði broytingar uttanífrá og broytingar, sum byrja í fyritøkuni. Tí fert tú í hesum modulinum at læra at skilja broytingarhugtakið; tey ítøkiligu, skipanarligu, hugsanar- og kensluligu brigdini av broyting. Hvussu skulu vit skilja samanhangirnar millum hesi ymisku brigdini av broyting? Í hesum sambandi fara vit eisini at viðgera váða- og tøknileiðslu. At enda fara vit at tosa um resilienshugtakið, bæði viðvíkjandi fyritøku og einstakling.
text: #000061
text: Innovatión og innovatiónsleiðslaBroytingar og broytingarleiðslaFyriskipanarligir samanhangirResiliens og tilvitað arbeiði við resiliensTann brennandi pallurinSamstørvVerktøkaTøkniligir broytingarVáðaleiðsla
text: #000062
text: Leiðsla og fyriskipan snúgva seg um at fáa úrslit. Í nógvum støðum eru búskapur og tøl ein týðandi partur av leiðslu. Hugtøk frá roknskapar- og búskaparstýringini kunnu hava týdning fyri at fáa gjøgnumskygni og ávirkan í gerandisdagin.
text: #000064
text: Tosað verður um hugtakið “virksemið”. Men hvør virkisfyrimynd og -hugsanarháttur eyðkennir fyritøkuna? Búskapur og leiðsla verða ofta hildin at vera tað sama, og í øllum førum eru roknskapurin, úrslitini og vakstrarfatanin í miðdeplinum. Tosað verður ikki bara um ein, men um fleiri roknskapir.
text: #000065
text: Í hesum sambandi hevur máting stóran týdning: Hvat skal fyritøkan hjá tær máta, og hvussu skulu tit máta og miðla hetta? Produktivitetur, effektivitetur og góðska eru trý samanhangandi og týdningarmikil hugtøk. Hvussu væl dugir fyritøkan at gagnnýta neyðuga tilfeingið við atliti at framleiðslu av góðsku og nøgdsemi hjá viðskiftafólkinum hjá fyritøkuni, keyparum og brúkarum?
text: #000066
text: Leiðarin sum persónur og samskiftari. Persónlig leiðsla og samskifti. Strategisk og persónlig ávirkan, relatiónir og leiðslusamskifti.
text: #000068
text: Leiðsla og fyristøða. Í hesum modulinum seta vit sjóneykuna á persónligu fyristøðuna. Persónleikin og samskiftið hjá leiðaranum, tín persónliga menning, leiklutir og autentisitetur eru í miðdepli.
text: #000069
text: Leiðsla og fyristøða verða útint av persónum. Sambond við onnur menniskju, fyritøkur og áhugað eru týdningarmikil. Ein fyritøka er sett saman av sambondum millum menniskju og deildir, og sjálv fyritøkan er til í torgreindum netverkum. Í hesum modulinum eru bæði persónleiki og sambond í miðdepli, og vit seta sjóneykuna á leiðaran sum persón og samskiftara. Saman við sambondum eru hugtøk sum leiklutir, persónleikatypur, miðlan og samrøða, vitanardeiling og samstarv í brennideplinum. Vit viðgera hesi tema og kanna tey frá ymiskum sjónarhornum og við kritiskum eygum.
text: #000070
text: Áskoðan á menniskjað og fyritøkunaLeiðarin sum persónurLeiðaraleiklutir og persónleikatypurPersónlig menningSamskiftisgongdir í fyritøkuniPersónligt samskifti: Vitan, kroppur, mál, nærveraStrongd í fyritøkum – kreppur og broytingarleiðsla
text: #000072
text: Sum nakað serligt fyri Aros Mini MBA hava Steen Hildebrandt og undirvísararnir sett saman títt pensum, so tekstirnir í høvuðsheitum eru á donskum. Tað er gjørt, av tí at granskingin vísir, at tað er lættast at læra á sínum móðurmáli – eisini hóast tú dugir væl enskt. Danskt er ikki føroyskt, men flestu føroyingar lesa og skilja danskt eins væl og teir skilja føroyskt. Nakrar av bókunum finnast sum ljóðbók. Ynskir tú at fáa alt lisið upp, ber til at brúka onkra app, taka mynd av síðunum og so fáa tað lisið upp.
text: #000073
text: Allar greinirnar og bøkurnar, sum tú skalt lesa, eru sjálvandi skrivaðar av viðurkendum fakfólki, leiðarum og serfrøðingum.
text: #000075
text: Fyri okkum snýr Aros Mini MBA seg um, at tú veruliga fært betri førleikar. Og ein lyklatáttur í hesum er, at tú fært ítøkiliga venjing.
text: #000078
text: Tí eru venjingar lagdar millum allar undirvísingardagarnar. Venjingarnar snúgva seg allar um at seta ástøðið og tey nýggju amboðini í samband við teg sum leiðara (ella komandi leiðara) og títt arbeiðspláss – so tú og arbeiðsgevarin fáa fullan ágóða av tínari Mini MBA.
text: #000079
text: Venjingarnar eru ikki kravdar, og tað er upp til tín, hvussu nógv tú fert at arbeiða við teimum. Venjingarnar eru útgangsstøðið fyri fundirnar við lestrarbólkinum (eisini valfríir).
text: #000080
text: Vit býta tey lesandi upp í lestrarbólkar, sum hittast 5-6 ferðir, meðan útbúgvingin er. Í lestrarbólkunum kunnu tit kjakast um pensum og venjingar – og ikki minst skifta orð um royndir og fáa sparring upp á støðurnar hjá tí einstaka lesandi og leiklutin sum leiðari. Luttøka í lestrarbólki er ikki eitt krav. Men vit viðmæla tað, av tí at tú fært nógv burturúr og er ein týðandi liður í útbúgvingini. Ein annar háttur at læra og fáa vitan uppá.
text: #000081
text: Sum luttakari í Aros Mini MBA fært tú ein eksklusivan limaskap í Aros Management Club, har tú aftan á útbúgvingina fært dagføringar um evni í tíðini.
text: #000083
text: Tú fært ókeypis atgongd til fyrilestrar og masterclasses í Danmark við serfrøðingum og leiðarum úr vinnulívinum. Tú fært innbjóðing til eksklusiv leiðslutiltøk við javnlíkum. Og tú fært ríkan møguleika at netverka við hinar limirnar.
text: #000084
text: Steen Hildebrandt hevur skrivað fleiri enn 20 róstar bøkur um leiðslu og verður sæddur sum eitt tað størsta navnið í Danmark innan leiðslu.
text: #000087
text: Saman við Brandi eigur hann ráðgevarafyritøkuna Hildebrandt og Brandi. Í fyritøkuni arbeiða 35 konsulentar, sum ráðgeva topleiðarum í Danmark.
text: #000088
text: Steen Hilderbrandt verður við á útbúgvingini online tann fyrsta dagin. Hann innleiðir útbúgvingina.
text: #000089
text: Henrik Ørholst er senior leiðsluráðgevi hjá Hildebrandt og Brandi. Hann er vinnuviðmerkjari á TV2, eksternur lektari á CBS – Copenhagen Business School – og bókaummælari á Børsen. Henrik hevur fyrr arbeitt sum leiðari á PFA Pensión og hevur verið í nevndini í einari røð av fyritøkum.
text: #000090
text: Fyrsti partur av hansara karrieru hevur hann arbeitt sum leiðari í førandi donskum fyritøkum, eitt nú FLSmidth og LEGO og sum nevndarlimur í eitt nú Unicon Beton og Nyborg Plast.
text: #000092
text: Annar partur av hansara karrieru – síðani 2005 – hevur hann arbeitt sum management konsulentur hjá PA Consulting, KPMG og Cognizant í Keypmannahavn og New York.
text: #000093
text: Claus hevur fokus á design og transformatión av processum, organisatiónum og modellum í einari røð av ymiskum vinnugreinum, eitt nú innan tað almenna, flutning, energi, advokat- og heiluvágsfyritøkur.
text: #000094
text: Hennara nógvu royndir hava givið henni eina breiða vitan innan leiðslu og hon er ein meistari í at deila sína vitan í hennara livandi undirvísingarformi.
text: #000096
text: Joachim Steenstrup hevur havt leiðarastørv innan bankaheimin og innan orku. Hann hevur nógvar praktiskar royndir innan broytingarleiðslu og samskifti um broytingar. Í sínari yrkisleið, hevur hann arbeitt við broytingarleiðslu í altjóða og samansettum arbeiðsplássum.
text: #000097
text: Joachim Steenstrup er útbúgvin Executive Master í fyritøkusamskifti og hevur harafturat eina leiðaraútbúgving frá INSEAD. Harumframt hevur hann útbúgving innan journalistik.
text: #000098
text: Aros Mini MBA er 100 % sniðgivin til tín, sum vil vera ein betri leiðari – ella ætlar at vera leiðari í framtíðini. Men hon er líka nógv sniðgivin til tín, sum bara brennur fyri at gerast klókari – og fyri at fáa prógv upp á førleikar tínar!
text: #000106
text: Her er eitt yvirlit yvir, hvussu nógva tíð, tú skal rokna við at brúka >
text: #000107
text: 6 undirvísingardagar yvir 1⁄2 árLesa 6 bøkur/tilfar á 2-300 síðurLoysa eina minni uppgávu aftaná hvønn undirvísingardag. Tekur millum 1-3 tímar at loysa hvørja uppgávu.Hittast í bólki millum hvønn undirvísingardag.Próvtøka, sum er í 2 pørtum. Valfrítt. #1: Multiple choice uppgáva, sum skal loysast uppá 20 min. Tú fært eina leinkju sendandi og svarar heimanífrá. #2: Skriftlig uppgáva á 5-6 síður. Tú fært hana sendandi umvegis teldupost og fært 3 vikur til hana.
text: #000108
text: Hevur tú verið til próvtøku, fær tú próvtøkuváttan við próvtal. Velur tú ikki at fara til próvtøku, fært tú eina luttøkuváttan.
text: #000109
text: Her er eitt yvirlit yvir, nær tú skalt møta til undirvísing.
text: #000111
text: Klokkan Allir dagarnir er undirvísing frá kl. 09.00-17.00. Tó møta vit fyrsta dagin kl. 08.00!
text: #000114
text: Legg til merkis, at umframt hesar uppmøtingartíðir, so koma tit sjálvi at leggja til rættis, nær tit hittast í lestrarbólkunum, sum eru ein týdningarmikil partur av MiniMBA’ini.
text: #000116
text: Undirvísing við royndum undirvísarumUndirvísingartilfar, eitt nú bøkur og ymisk kompendie (verður heinta hjá Synergi)Limaskapur i Aros Management ClubGóður matur á øllum skeiðunumGóður morgunmatur kl. 10.00MiðmáliSeinnapartskaffi við heimagjørdari dessertKaffi/te, frukt og vatn er tøkt allan daginMøguleiki fyri at læna hølir frá Synergi til lestrarbólkarnar
text: #000117
text: Ein Mini MBA gevur tær møguleika at víðka sjónarringin sum leiðari, við at fáa eina innleiðslu í siðbundnu MBA-greinirnar.
text: #000119
text: Ein Mini MBA er ikki eitt vart heiti. Tú fært ikki ECTS av at luttaka, men tú mennir teg nógv sum leiðari og sum menniskja.
text: #000120
text: #1: Multiple choice uppgáva, sum skal loysast uppá 20 min. Tú fært eina leinkju og svarar heimanífrá. #2: Skriftlig uppgáva á 5-6 síður, ið tú fært 3 vikur at loysa. 3 vikur aftaná seinasta undirvísingardag.
text: #000122
text: Øll fáa eina luttøkuváttan, men hevur tú verið til próvtøku, fær tú prógv við próvtal.
text: #000123
text: Mini MBA'in hevur verið eyðmerkt av seriøsiteti og tað hevur verið ein fragd at møta so dedikeraðum undirvísarum, sum samstundis hava so stórar royndir frá fyritøkum.
text: #000124
text: Sera góð amboð - fantastiskir undirvísarar, við einum ordiliga høgum fakligum niveau. Super, at tað alla tíðina verður víst til okkara dagliga arbeiði.
text: #000126
text: Eg havi fingið júst tað eg ynskti mær. Eg eri blivin inspirerað sum leiðari og havi havt nógvar reflektiónir á leiðini. Royni eisini longu at gera nøkur ting øðrvísi. Hetta hevur verið ein góður máti, at verða settur inn í ymiskar teori'ir, modellir og amboð. Og at fáa royndar undirvísarar til at greiða frá teirra praktiskum royndum. Eg var glað fyri, at eg kendi nógv aftur frá mínum dagligdegi - men eg fekk bestemt nógva nýggja vitan.
text: #000127
text: Høgt fakligt støðið og góðir og inspirerandi undirvísarar. Eg havi altíð glett meg til at eg skuldi til undirvísing.
text: #000129
text: Eg upplivdi at útbúgvingin var sera professionel og sera góðir undirvísarar. Eg seti stóran prís uppá, at merkja menniskjuni eg standi yvirfyri. Eg havi merkt allar undirvísararnar. Líka frá Steen, sum bjóðaði vælkomin og Krestin, sum rundaði av í endanum.
text: #000130
text: Tað, at vit vóru knýtt at lestrarbólkum var virkuliga gott. Arbeiði í lestrarbólkunum, hevur kanska tvífalda mín vinning av útbúgvingini.
text: #000131
text: Frálíkir undirvísarar, fakliga superskarpir, sum hava góða "føling" við luttakararunum. Virkuliga professionelt!
text: #000132
text: Eg eri hugtikin! Tað hevur verið ein heilt serlig ferð hjá mær, tað síðsta hálva árið. Ein áhugaverd kombinatión av fakiligheit og persónligari menning. Takk til øll, fyri eina fantasiska læruríka hugvekjandi uppliving.
text: #000133
text: Aros Business Academy hevur eitt høgt professionelt fakligt niveau og tí viðmæli eg fegin útbúgvingina til øll!
text: #000135
text: Eg eri virkuliga vælnøgdur við tað, sum eg havi fingið burturúr!
text: #000138
text: Sera spennandi við virkuliga kompetentum undirvísarum. Fekk eitt gott netverk, hóast vit høvdu sera ymiska bakgrund, vitan og fokusøkir í okkara dagliga lívið. Eg havi glett meg til undirvísingardagarnar og fari at sakna teir. Takk fyri 6 áhugaverdir mánaðir.
text: #000139
text: Vit nýta cookies á okkara síðu.Tú kanst lesa meira um nýtsluna av cookies og sløkkja tær á stillingunum Góðtak allar cookies Góðtak bert neyðugar cookies
text: #000144
text: Tú kanst lesa meira um nýtsluna av cookies og sløkkja tær á stillingunum
text: #000146
text: Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
text: #000148
text: Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
text: #000149
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000151
text: Vinaliga játta neyðugar cookies fyrst, áðrenn tú kanst goyma tínar stillingar!
text: #000154